Ο **Σιχισμός** δεν έχει συγκεκριμένες διδασκαλίες σχετικά με την ομοφυλοφυλία και η αγία γραφή των Σιχ, το Γκουρού Γκραντ Σαχίμπ, δεν αναφέρει ρητά την ετεροφυλοφιλία, την ομοφυλοφιλία ή την αμφιφυλοφιλία.

Ο καθολικός στόχος ενός Σιχ είναι το να μη νιώθει μίσος ή έχθρα προς τον οποιονδήποτε, ανεξαρτήτως φυλής, κάστας, χρώματος, πίστης, φύλου ή σεξουαλικότητας. Τα τελευταία χρόνια, το θέμα της ομοφυλοφιλίας έχει συζητηθεί πολύ περισσότερο σε όλο τον κόσμο, μετατρέποντας το κάποτε ταμπού θέμα σε ένα θέμα ανοικτής συζήτησης ανάμεσα στους πιστούς.

Αντικρουόμενες απόψεις στον σύγχρονο Σιχισμό
--------------------------------------------

Ο Γιάννι Τζογκίντερ Σινγκ Βεντάντι του Ακάλ Ταχτ (την κοσμική εξουσία των Σιχ στην Ινδία) καταδίκασε την ομοφυλοφιλία. Τον Μάρτιο του 2005, είπε στους Σιχ-Καναδούς μέλη του Κοινοβουλίου του Καναδά που τον επισκέφτηκαν, πως ήταν θρησκευτικό τους καθήκον να αντιταχθούν στους γάμους των ομοφυλοφίλων: «Το βασικό καθήκον των Σιχ μελών του Κοινοβουλίου στον Καναδά είναι να υποστηρίξουν νόμους οι οποίοι θα σταματήσουν αυτού του είδους τις πρακτικές [ομοφυλοφιλίας], επειδή υπάρχουν χιλιάδες Σιχ που ζουν στον Καναδά, έτσι ώστε να εξασφαλίσουν πως οι Σιχ δε θα πέσουν θύματα αυτής της πρακτικής».

Το χάσμα μεταξύ των υποστηρικτών και μη των δικαιωμάτων ΛΟΑΤ έχει γίνει σήμερα πιο σαφές, δημιουργώντας ένας μεγάλο ρήγμα μεταξύ των μεγαλύτερων συντηρητικών και των μικρότερων φιλελεύθερων γενιών. Αρκετοί Σιχ πιστεύουν πως δεν υπάρχει κάποιο λάθος στο να είναι κάποιος ΛΟΑΤ ή υποστηρικτής των δικαιωμάτων ΛΟΑΤ γενικώς, συμπεριλαμβανομένων και των γάμων μεταξύ ομοφυλοφίλων. Αυτοί οι Σιχ πιστεύουν πως η άποψη κάποιων ιερέων στο Ακάλ Ταχτ είναι λανθασμένη.

Ο κώδικας συμπεριφοράς των Σιχ, *Σιχ Ριχάτ Μαριάτα*, υπογραμμίζει τη σημαντικότητα ενός οικογενειακού τρόπου ζωής κι έτσι, αρκετοί Σιχ πιστεύουν πως από τη στιγμή που ένα ομόφυλο ζευγάρι δεν μπορεί να αποκτήσει παιδιά και να δημιουργήσει οικογένεια, τότε η ομοφυλοφιλία πρέπει να καταδικαστεί. Αυτή η οπτική γωνία υποστήριξης του οικογενειακού θεσμού η οποία προάγει την ετεροφυλοφιλία ως τον φυσιολογικό ή προτιμώμενο σεξουαλικό προσανατολισμό, αμφισβητείται από αυτούς που πιστεύουν πως ο Σιχισμός είναι πιο ανεκτικός σε ανθρώπους που αντιμετωπίζονται ως «μη φυσιολογικοί». Αρκετοί είναι οι Σιχ πιστοί που πιστεύουν πως ο *Ριχάτ Μαριάτα* προορίζεται στο να ερμηνεύεται και να εφαρμόζεται ελεύθερα στη ζωή, παρά να αντιμετωπίζεται ως μια δεσμευτική σύμβαση.

Η ομοφυλοφιλία στις γραφές
--------------------------

Η αγία γραφή των Σιχ, το Γκουρού Γκραντ Σαχίμπ, αναφέρει λεπτομερώς την αναμενόμενη συμπεριφορά όλων των Σιχ. Ενθαρρύνει συχνά τον έγγαμο βίο. Ο γάμος στον Σιχισμό αντιμετωπίζεται ως μία ένωση των ψυχών και η ψυχή αντιμετωπίζεται ως υπόσταση χωρίς φύλο, με την εξωτερική ανθρώπινη εμφάνιση (άντρας, γυναίκα) να είναι μια προσωρινή κατάσταση. Οι υποστηρικτές των ομόφυλων γάμων παραπέμπουν σε αυτό θέλοντας να στηρίξουν την άποψή τους για την ισότητα του γάμου στον Σιχισμό. Οι ύμνοι 'λααβάν', το βασικό μέρος της τελετής Ανάντ Καράζ, διαβάζονται στους Σιχ γάμους για την ένωση δύο ψυχών μέσω του γάμου. Σε αυτούς τους ύμνους δεν υπάρχει καμία αναφορά φύλου, αλλά οι συμμετέχοντες θεωρούνται ως ψυχές χωρίς φύλο. Ο γάμος αντιμετωπίζεται ως ένα πνευματικό ταξίδι επίτευξης διαρκούς ευτυχίας μέσω της δέσμευσης απέναντι στην πίστη.

Σύγχρονη συζήτηση
-----------------

Αν και το θέμα της ομοφυλοφιλίας στον Σιχισμό είναι ταμπού, η νεότερη γενιά ψάχνει στο διαδίκτυο για απαντήσεις. Το διαδίκτυο έχει γίνει ένας νέος τρόπος για τους νεαρούς Σιχ που προέρχονται είτε από την Ινδία είτε από το εξωτερικό, να συζητούν τη θρησκεία και τα τρέχοντα θέματα διατηρώντας την ανωνυμία τους. Το διαδίκτυο τους επιτρέπει να πάρουν τις πληροφορίες που χρειάζονται χωρίς να νιώθουν άβολα, κάτι που θα ένιωθαν αν θα έπρεπε να συζητήσουν για την ομοφυλοφιλία ή οποιοδήποτε τρέχον θέμα μέσα στην κοινότητα.

Υπάρχουν μερικά άτομα τα οποία χρησιμοποιούν τη δύναμη του διαδικτύου για να συζητήσουν θέματα ομοφυλοφιλίας μέσα στην κοινότητα. Ο Κανβάρ Αντί Σινγκ Σαϊνί, γνωστός επίσης κι ως *Sikh Knowledge* (κατά λέξη *Σιχ Γνώση*), μιλάει ανοικτά για την ομοφυλοφιλική του ταυτότητα. Χρησιμοποιεί την πλατφόρμα του διαδικτύου για να συζητήσει την εμπειρία του ως μέλος μιας σεξουαλικής μειονότητας μέσα στη Σιχ κοινότητα και το πώς πιστεύει πως υπάρχουν συζητήσεις που πρέπει να γίνουν. Έδωσε επίσης μία συνέντευξη στον δημοσιογράφο Κέβιν Νιούμαν, όπου ανέφερε αυτή την έλλειψη συζήτησης σχετικά με την ομοφυλοφιλία που υπάρχει στη Σιχ και Παντζάμπι κοινότητα. Αυτή ήταν και η πρώτη φορά που η ομοφυλοφιλία μέσα στον Σιχισμό συζητήθηκε ζωντανά στην τηλεόραση σε ένα δυτικό ειδησεογραφικό κανάλι, ένα θέμα το οποίο φυσιολογικά δεν συζητιέται στην κοινότητα.

Ένας άλλος Σιχ με το όνομα Μαντζιντέρ Σινγκ, χρησιμοποιεί το YouTube για να μιλάει για την εμπειρία του ως γκέι Σιχ άντρας. Δημιουργεί τη δική του πλατφόρμα με σκοπό να φτάσει σε ένα ευρύτερο κοινό και προσπαθεί να μπει σε διάλογο με την κοινότητα, ξεκινώντας με το να καθορίσει το τι σημαίνει να είσαι γκέι. Σε ένα από τα βίντεό του συζητάει με τη μητέρα του στα Παντζάμπι σχετικά με την ομοφυλοφιλία. Σε αυτό το βίντεο καθορίζεται το τι σημαίνει να είσαι ομοφυλόφιλος (άντρας ή γυναίκα), αμφιφυλόφιλος και τρανσέξουαλ, και στοχεύει προς το κοινό που δεν καταλαβαίνει αναγκαία τις διαφορετικές σεξουαλικές ταυτότητες και τις ταυτότητες φύλου.

Διάσημοι Σιχ σταρ του YouTube, όπως οι Τζασμίτ Σινγκ και Λίλυ Σινγκ, μίλησαν ανοικτά για τη στήριξή τους στη ΛΟΑΤ κοινότητα και των δικαιωμάτων τους.

Ταυτότητα
---------

### Διαμόρφωση ταυτότητας

Τόσο η Σιχ ταυτότητα όσο και η σεξουαλική ταυτότητα επηρεάζουν την αντίληψη ενός ατόμου και το πώς σχετίζονται με την κοινότητά τους. Όπως και σε άλλες θρησκείες, ο Σιχισμός προσπαθεί να καλλιεργήσει μια αίσθηση ταυτότητας μέσω θρησκευτικών πρακτικών, αλλά στον Σιχισμό υπάρχει επίσης μια κοινή φυσική ταυτότητα. Μέσω της διαδικασίας της διαμόρφωσης ταυτότητας, το κάθε άτομο ξεκινάει να χτίζει μια αίσθηση ατομικότητας/προσωπικότητας, η οποία του επιτρέπει να βρει κοινότητες άλλων ανθρώπων με τις οποίες μπορεί να ταυτιστεί. Η διαμόρφωση ταυτότητας στη διασταύρωση μιας Σιχ και μιας σεξουαλικής ταυτότητας δεν υπήρξε το επίκεντρο σε αρκετές μελέτες. Καθώς η Σιχ διασπορά ξεκίνησε να σχηματίζεται σε μέρη όπως η Βρετανία, κάποιοι ερευνητές έδειξαν ενδιαφέρον στο να κατανοήσουν το πώς αυτές οι εθνικές, θρησκευτικές και σεξουαλικές ταυτότητες επηρεάζουν την άποψη κάποιου. Αρκετοί ομοφυλόφιλοι Σιχ δυσκολεύονται να συμφιλιώσουν την θρησκευτική τους ταυτότητα με τη σεξουαλική.

### Αφήγημα

Ορισμένες έρευνες στοχεύουν στην κατανόηση του πως το αφήγημα των Σιχ και το αφήγημα της σεξουαλικότητας συμπίπτουν και συγκρούονται το ένα με το άλλο. Σε ένα άρθρο που έγραψε ο Ντέιβιντ Μάιρ από το Πανεπιστήμιο του Μπέρμιγχαμ, εξηγεί το αφήγημα της ζωής ενός ανοιχτά ομοφυλόφιλου Σιχ άντρα, του Ντάλτζιτ. Αυτή η μελέτη στόχευσε στο να γίνει κατανοητό το πώς τα συγκρουόμενα αφηγήματα επηρεάζουν την άποψη κάποιου και τη σχέση του με την κοινότητα γενικότερα. Έπειτα από μία εκ βαθέων συζήτηση με τον Ντάλτζιτ, ο Ντέιβιντ ανακάλυψε πως πολλά από τα εμπόδια και τους αγώνες που έπρεπε να αντιμετωπίσει ο Ντάλτζιτ προέρχονταν από αυτή τη σύγκρουση των αφηγημάτων στην ίδιά του τη ζωή. Τα αφηγήματα του Ντάλτζιτ σχετικά με τον Ινδικό ανδρισμό, την εθνικότητα, τη θρησκεία και τη σεξουαλικότητα συγκρούονταν το ένα με το άλλο και η άποψή του επηρεαζόταν βαθιά από όλο αυτό. Αυτοί που δεν συμμορφώνονται με τους ετερονομικούς και δυαδικούς ορισμούς του φύλου και της σεξουαλικότητας είναι επιφορτισμένοι στο να δημιουργήσουν ένα νέο αφήγημα, το οποίο θα ενσωματώνει όλα τα στοιχεία της ταυτότητάς τους με έναν κατανοητό και αποδεκτό τρόπο.

Δείτε επίσης
------------

|  |  |
| --- | --- |
| εικονίδιο ΛΟΑΤ | Πύλη ΛΟΑΤ |

* Ανθρώπινη σεξουαλικότητα

Παραπομπές
----------

1. ↑  «World Sikh group against gay marriage bill». CBC News. 29 Μαρτίου 2005. Αρχειοθετήθηκε από το πρωτότυπο στις 5 Οκτωβρίου 2017. Ανακτήθηκε στις 23 Νοεμβρίου 2019.
2. ↑  «Sikhism and same Sex Marriages». Sarbat. 3 Οκτωβρίου 2009. Αρχειοθετήθηκε από το πρωτότυπο στις 14 Σεπτεμβρίου 2010. Ανακτήθηκε στις 23 Νοεμβρίου 2019.
3. 1 2  «Sikhism, Yoga and Sexuality» (PDF). Project Naad. 2 Σεπτεμβρίου 2010. σελ. 33. Αρχειοθετήθηκε από το πρωτότυπο (PDF) στις 1 Οκτωβρίου 2008. Ανακτήθηκε στις 2 Ιανουαρίου 2012.
4. ↑  Jagbir Jhutti-Johal (2011). *Sikhism Today* (εικονογραφημένη έκδοση). A&C Black. ISBN 9781847062727.
5. ↑  Siroj Sorajjakool· Mark F Carr· Julius J. Nam, επιμ. (2009). *World Religions for Health Care Professionals* (εικονογραφημένη έκδοση). Routledge. ISBN 9781135220808.
6. ↑  I.G. Singh (2 Ιανουαρίου 2013). «How Sikhs Got Their Rehat Maryada». Sikhnet. Αρχειοθετήθηκε από το πρωτότυπο στις 15 Απριλίου 2019. Ανακτήθηκε στις 23 Νοεμβρίου 2019.
7. ↑  «Anand Karaj - the Sikh Wedding Ceremony». Αρχειοθετήθηκε από το πρωτότυπο στις 18 Μαρτίου 2019.
8. ↑  Doris R. Jakobsh (2006). «Authority in the Virtual Sangat». *Heidelberg Journalof Religions on the Internet*. Αρχειοθετήθηκε από το πρωτότυπο στις 2019-10-14. .
9. ↑  «Sikh Knowledge on CTV live talking about homosexuality, section 377, small communities, and Facebook». Sihk Knowledge - The Artist. 1 Ιανουαρίου 2014. Αρχειοθετήθηκε από το πρωτότυπο (Video) στις 22 Μαΐου 2019 – μέσω YouTube.
10. ↑  «My Super amazing mum explains what homosexuality is to parents! (English Subtitles)» (Video). Manjinder Singh Sidhu. 7 Ιουνίου 2015. Αρχειοθετήθηκε από το πρωτότυπο στις 30 Απριλίου 2019. Ανακτήθηκε στις 23 Νοεμβρίου 2019 – μέσω YouTube.
11. ↑  «MY THOUGHTS ON GAY RIGHTS (Vlog 273)» (Video). JusReign – μέσω YouTube.
12. ↑  «People are Gay?!» (Video). Lilly Singh. 16 Ιουλίου 2012. Αρχειοθετήθηκε από το πρωτότυπο στις 23 Νοεμβρίου 2019. Ανακτήθηκε στις 23 Νοεμβρίου 2019 – μέσω YouTube.
13. ↑  Rusi Jaspal (2012). «British Sikh Identity and the Struggle for Distinctiveness and Continuity». *Journal of Community & Applied Social Psychology* **23**: 225–239. doi:10.1002/casp.2115.
14. ↑  Rusi Jaspal (2012). «‘I never faced up to being gay’: sexual, religious and ethnic identities among British Indian and British Pakistani gay men». *Culture, Health & Sexuality* **14**: 767–780. doi:10.1080/13691058.2012.693626.
15. ↑  David Mair (2010). «Fractured narratives, fractured identities: cross-cultural challenges to essentialist concepts of gender and sexuality». *Psychology and Sexuality* **1**: 156–169. doi:10.1080/19419899.2010.484597.

Εξωτερικοί σύνδεσμοι
--------------------

* Invisibility: Without Recognition, There is No Support
* Sikhism and Homosexuality

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
☬ Σιχισμός |
| --- |
|  |
| Σιχ-Γκουρού | 
* Γκουρού Νάνακ Ντεβ
* Γκουρού Ανγκάντ
* Γκουρού Αμάρ Ντας
* Γκουρού Ραμ Ντας
* Γκουρού Αρντζάν
* Γκουρού Χάργκομπιντ
* Γκουρού Χαρ Ράι
* Γκουρού Χαρ Κρισάν
* Γκουρού Τεγκ Μπαχαντούρ
* Γκουρού Γκομπίντ Σινγκ
* Γκουρού Γκραντ Σαχίμπ (Ιερά Κείμενα/Αγία Γραφή Σιχισμού)
 |
|  |
| Φιλοσοφία | 
* Πιστεύω και αρχές
* Γκουρού Μανέγιο Γκραντ
* Σιχ Ριχάτ Μαριάτα
* Δίαιτα στον Σιχισμό
 |
|  |
| Πρακτικές | 
* Χάλσα
* Αρντάς
* Κιρτάν
* Λάνγκαρ
* Ναάμ Καράν
* Ανάντ Καράζ
* Αμρίτ Σαντσάρ
* Αμρίτ Βελά
* Αντάμ Σανσκάρ
* Τρεις πυλώνες (Κιράτ Καρό
* Ναάμ Τζαπό
* Βαντ Τσάκο)
* Τα πέντε Κ
* Σιμράν
* Σεβά
* Τσάρντι Καλά
* Ντάσβαντ
* Τζάτκα
 |
|  |
| Ιερά κείμενα | 
* Γκουρού Γκραντ Σαχίμπ
* Ντασάμ Γκραντ
* Γκουρμπάνι
* Μουλ Μαντάρ
* Τζάπτζι Σαχίμπ
* Τσαουπάι
* Τζαάπ Σαχίμπ
* Ρίχρας
* Σουχμάνι Σαχίμπ
* Ταβ-Πρασάντ Σαβαϊγιέ
 |
|  |
| Ιερά κτίρια | 

|  |  |
| --- | --- |
| Ταχτ | 
* Ακάλ Ταχτ
* Νταμντάμα Σαχίμπ
* Κέσγκαρχ Σαχίμπ (Αναντπούρ Σαχίμπ)
* Χαζούρ Σαχίμπ
* Πάτνα Σαχίμπ
 |

|  |  |
| --- | --- |
| Γκουντβάρας | 
* Χρυσός Ναός (Χαριμαντίρ Σαχίμπ)
* Τζανάμ Αστάν (Πακιστάν)
* Νταρμπάρ Σαχίμπ Καρταρπούρ (Πακιστάν)
* Σις Γκαζ Σαχίμπ (Δελχί)
* Ρακάμπ Γκανζ Σαχίμπ (Δελχί)
* Κεντρικός Σιχ Ναός (Σιγκαπούρη)
 |

 |
|  |
| Σύγχρονοισυγγραφείς(από 1848) | 

|  |  |
| --- | --- |
| Συγγραφείς(Θρησκευτικοί) | 
* Χαρτζιντέρ Σινγκ Ντιλγκίρ
* Γιάνι Σαντ Σινγκ Μασκίν
* Τζασβάντ Σινγκ Νέκι
* Μπαγκάτ Πουράν Σινγκ
* Μπάι Βιρ Σινγκ
* Τζ. Μπ. Σινγκ
* Καράμ Σινγκ
* Κούσβαντ Σινγκ
* Ραντχίρ Σινγκ
* Σαχίμπ Σινγκ
* Γκουρμπατσάν Σινγκ Ταλίμπ
 |

|  |  |
| --- | --- |
| Μελετητές | 
* Μαξ Άρθουρ Μακώλιφ
* Καν Σινγκ Νάμπα (Mahan Kosh)
* Χαρτζότ Ομπερόι
* Πουράν Σινγκ
* Τέτζα Σινγκ
* Μπαλμπίρ Σινγκ (Μπαλμπίρ Σινγκ Σαχίτια Κέντρα)
 |

 |
|  |
| Ανά χώρα | 
* Αυστραλία
* Αφγανιστάν
* Βέλγιο
* Γαλλία
* Γερμανία
* Ελβετία
* Ηνωμένα Αραβικά Εμιράτα
* Ηνωμένες Πολιτείες
* Ηνωμένο Βασίλειο
* Ινδία
* Ινδονησία
* Ιράκ
* Ιταλία
* Καναδάς (Βανκούβερ)
* Μαλαισία
* Μπανγκλαντές
* Νέα Ζηλανδία
* Νεπάλ
* Ολλανδία
* Πακιστάν
* Σιγκαπούρη
* Ταϊλάνδη
* Φίτζι
 |
|  |
| Άλλα θέματα | 
* Σιχ
* Ιστορία
* Τέχνη και πολιτισμός
* Γκουρμούχι
* Ικ Όνκαρ
* Βαχεγκουρού
* Χάντρα
* Παντζ Πιάρι
* Λογοτεχνία
* Τοποθεσίες
* Ημερολόγιο Νανακσάχι
* Ραμανάντα
* Μπάμπα Μπούντχα
* Μπάι Γκούρντας
* Μπαμπά Φαρίντ
* Καμπίρ
* Ιστορία του Παντζάμπ
* Νταστάρ
* Ισλάμ
* Τζαϊνισμός
* Ινδουισμός
* Αυτοκρατορία των Σιχ
* Γυναίκες στον Σιχισμό
* Σιχ φεμινισμός
* Σιχισμός και σεξουαλικός προσανατολισμός
* Ειδωλολατρία στον Σιχισμό
* Επικρίσεις
* Παντζάμπ
* Παντζάμπις
* Γλώσσα Παντζάμπι (Γκουρμούχι)
* Κίνημα Χαλιστάν
* *Γενοκτονία των Σιχ* (Ολοκαύτωμα του 1746
* Ολοκαύτωμα του 1762
* Αντι-Σιχ ταραχές του 1984)

|  |  |
| --- | --- |
| Πανηγύρια & Φεστιβάλ | 
* Μέλα Μάγκχι
* Μάγκχι
* Βαϊσάχι
* Χόλα Μοχάλα
 |

 |

 |